**TÁVÉRTÉKESÍTÉSI TÁJÉKOZTATÓ**

**Természetes személy fogyasztók RÉSZÉRE**

Kérjük, hogy figyelmesen olvassa el az alábbi tájékoztatót és a biztosítási szerződésre vonatkozó Biztosítási Feltételeket! Kifejezetten felhívjuk szíves figyelmét, hogy jelen *Távértékesítési Tájékoztató* nem teljes-körű, a **CIG Pannónia Életbiztosító Nyrt.** szolgáltatására vonatkozó szerződési feltételeket a *Biztosítási Feltételek* tartalmazzák.

1. **Biztosító**

Név: **CIG Pannónia Életbiztosító Nyrt.**

Székhely és levelezési cím: 1097 Budapest, Könyves Kálmán körút 11. B épület

Telefon: +36 1 5 100 200

Fax: +36 1 247 2021

E-mail cím: ugyfelszolgalat@cig.eu

Cégjegyzékszám: 01-10-045857;

Nyilvántartó bíróság: Fővárosi Törvényszék Cégbírósága

Fő tevékenységi kör: Életbiztosítás

**BIZTOSÍTÁSKÖZVETÍTŐ**

Név: **PromoBox Reklámügynöki Korlátolt Felelősségű Társaság**

Székhely: 1123 Budapest, Alkotás utca 53. A torony 5. em.

Levelezési cím: 1123 Budapest, Alkotás utca 53. A torony 5. em.

Telefon:

Fax:

E-mail:

Cégjegyzékszám: 01-09-933723

Nyilvántartó bíróság: Fővárosi Törvényszék Cégbírósága

Fő tevékenységi kör: Egyéb monetáris közvetítés

1. **FELÜGYELETI SZERVÜK**

Név: Magyar Nemzeti Bank („**MNB**”)

Székhely: 1013 Budapest, Krisztina körút 55.

Ügyfélszolgálat: 1122 Budapest, Krisztina körút 6.

Levélcím: 1534 Budapest BKKP Postafiók: 777.

Internetes elérhetőség: [www.mnb.hu](http://www.mnb.hu)

E-mail: ugyfelszolgalat@mnb.hu

Ügyfélszolgálati telefonszám: +36 80 203 776

1. **SZOLGÁLTATÁS**

A Biztosításhoz való csatlakozást követően a Biztosító biztosítási szolgáltatást nyújt a fogyasztó Biztosított („**Fogyasztó**”) részére. A Távértékesítési Tájékoztató alkalmazásában Fogyasztó az a természetes személy, akinek a részére – önálló foglalkozása és gazdasági tevékenysége körén kívül eső célból – a szolgáltatást nyújtják, továbbá, aki a szolgáltatással kapcsolatos tájékoztatás vagy ajánlat (ajánlati felhívás) címzettje. A Biztosításra a biztosítási tevékenységről szóló 2014. évi LXXXVIII. törvény („**Bit.**”), a Polgári Törvénykönyvről szóló 2013. évi V. törvény („**Ptk.**”), valamint a távértékesítés tekintetében a távértékesítés keretében kötött pénzügyi ágazati szolgáltatási szerződésekről szóló 2005. évi XXV. törvény („**Távértékesítési Törvény**”) rendelkezéseit kell alkalmazni.

A szolgáltatásra vonatkozó szerződéses feltételeket, így többek között

* a szerződés tárgyának lényeges jellemzőit,
* az ellenszolgáltatással kapcsolatos információkat – beleértve a szolgáltatáshoz kapcsolódó egyéb fizetési kötelezettségeket is,
* az ellenszolgáltatáson kívül esetlegesen felmerülő Fogyasztót terhelő egyéb fizetési kötelezettségeket,
* a szolgáltatáshoz kapcsolódó eszközök esetleges különleges kockázatait,
* a megadott adatok érvényességének esetleges időbeli korlátozásait,
* a fizetés és teljesítés feltételeit,
* a szerződés legrövidebb időtartamát,
* A Biztosítás lejárata előtti egyoldalú megszüntetésének lehetősége és következményeire vonatkozó információt,
* a jogvita esetén alkalmazandó eljárásra vonatkozóan (panaszkezelés) és a biztosítási szerződésből eredő jogviták peren kívüli elintézésére rendelkezésre álló fórumokról

a vonatkozó **Biztosítási Feltételek** és a fenti jogszabályok tartalmazzák.

A távközlő eszköz használatával kapcsolatban a Biztosító a Fogyasztóval szemben többletköltséget nem érvényesít.

1. **FELMONDÁS**

**Felmondási (elállási) jog**

A Fogyasztó – az alábbiakban meghatározott kivételekkel – a csatlakozási nyilatkozatát a visszaigazoló levél kézhezvételének napjától számított 30 napon belül indokolás nélkül azonnali hatállyal felmondhatja. Ezen túlmenően a biztosítást továbbá bármely hónap utolsó napjára felmondhatja, amennyiben a felmondásról szóló írásbeli nyilatkozata a hónap 15. napjáig megérkezik a Bankhoz. Ha a felmondó nyilatkozata a hónap 15. napját követően érkezik meg a Bankhoz, úgy a beérkezést követő hónap utolsó napján 24 órakor szűnik meg a biztosítási jogviszony

A Biztosító a Felmondási jogot határidőben érvényesítettnek tekinti, ha a Fogyasztó erre vonatkozó nyilatkozatát az alábbi címek valamelyikére megküldi:

**PromoBox Reklámügynöki Korlátolt Felelősségű Társaság** postai címére, **vagy** elektronikus úton az ugyfelszolgalat@promobpx.hu e-mail címre, **vagy** bármelyik bankfiókban is leadhatja.

**Nem illeti meg a Fogyasztót Felmondási jog:**

* a szerződésnek mindkét fél általi teljes körű teljesítését követően, amennyiben ez a Fogyasztó kifejezett kérése alapján történt.

**A Felmondási jog különleges esetei:**

* Ha a Fogyasztó a Távértékesítési Tájékoztatót a csatlakozási nyilatkozat megtételét követően kapja kézhez, Felmondási jogát a csatlakozási nyilatkozat megtételének napjától kezdődően a Távértékesítési Tájékoztató kézhezvételétől számított 14. nap elteltéig gyakorolhatja.
* Ha a Biztosító a Fogyasztó részére semmiféle tájékoztatást nem nyújtott, a Fogyasztó a Felmondási jogát a csatlakozási nyilatkozat megtételének napjától kezdődően a Távértékesítési Törvénynek megfelelő tájékoztatás kézhezvételétől számított 14. nap, de legfeljebb a csatlakozási nyilatkozat megtételének napjától számított 1 éves jogvesztő határidő elteltéig gyakorolhatja.
* Ha a Biztosító által nyújtott tájékoztatás nem volt megfelelő tartalmú, a Fogyasztó a Felmondási jogát a csatlakozási nyilatkozat megtételének napjától kezdődően a Távértékesítési Törvénynek megfelelő tájékoztatás kézhezvételétől számított 14. nap, de legfeljebb a csatlakozási nyilatkozat megtételének napjától számított 3 hónapos jogvesztő határidő elteltéig gyakorolhatja.
* Ha a Fogyasztó a Távértékesítési Törvényben meghatározott Felmondási jogra vonatkozó tájékoztatást nem kapott, Felmondási jogát a csatlakozási nyilatkozat megtételének napjától kezdődően a Távértékesítési Törvénynek megfelelő tájékoztatás kézhezvételétől számított 14. nap, de legfeljebb a szerződéskötés napjától számított 1 éves jogvesztő határidő elteltéig gyakorolhatja.

**A Felmondásra nyitva álló határidő lejárta előtt a szerződés teljesítése csak a Fogyasztó kifejezett hozzájárulását követően kezdhető meg. A Fogyasztó tudomásul veszi, hogy a biztosítási esemény bejelentése a szerződés teljesítésére vonatkozó kifejezett hozzájárulásának minősül.**

* Ha a Fogyasztó a Felmondási jogát gyakorolta, a Biztosító kizárólag a ténylegesen teljesített szolgáltatás arányos ellenértékét jogosult követelni. A Fogyasztó által fizetendő összeg nem haladhatja meg a már teljesített szolgáltatásért – a szerződésben meghatározott szolgáltatás egészéhez viszonyítottan – arányosan járó összeget, és nem lehet olyan mértékű, hogy szankciónak minősüljön. A biztosítási jogviszonnyal kapcsolatos szolgáltatások ellenértéke megtéríttetésének is csak a ténylegesen teljesített egyéb, a biztosítás tárgyát képező szolgáltatással arányos mértékben van helye. A Biztosító csak abban az esetben jogosult ezen összeg követelésére, ha igazolja, hogy a Fogyasztó részére a Távértékesítési Törvényben meghatározott Felmondási jogra vonatkozó tájékoztatást megadta.
* Ha a Felmondásra nyitva álló határidő a fenti bekezdések alapján meghosszabbodott, a Biztosító a meghosszabbítás időtartama alatt, azaz a törvénynek megfelelő tájékoztatás megadásáig teljesített szolgáltatás ellenértékét nem követelheti.
* Ha a Biztosító a teljesítést a Felmondási határidő lejárta előtt a Fogyasztó előzetes hozzájárulása nélkül kezdte meg, a Fogyasztóval szemben a fenti, szolgáltatás ellenértékének követelésére sem jogosult.
* A Biztosító köteles a Fogyasztó által fizetett pénzösszeget – a fenti, szolgáltatás ellenértékének összegének kivételével – a Felmondásról szóló nyilatkozat kézhezvételét követően haladéktalanul, de legkésőbb 30 napon belül visszatéríteni.
* Fogyasztó köteles a Biztosító által kifizetett pénzösszeget a Felmondásról szóló nyilatkozatának elküldését követően haladéktalanul, de legkésőbb 30 napon belül visszatéríteni.

Amennyiben a biztosítási szerződésével kapcsolatban bármilyen jellegű kérdése van, központi ügyfélszolgálatunk munkatársai készséggel állnak rendelkezésére.